ᱢᱟᱨᱨᱤ ᱪᱮᱱᱱᱟ ᱨᱮᱰᱰᱤ

ᱰᱨ. ᱢᱟᱨᱨᱤ ᱪᱮᱱᱱᱟ ᱨᱮᱰᱰᱤ (᱑᱓ ᱡᱟᱱᱩᱣᱟᱨᱤ ᱑᱙᱑᱙ - ᱒ ᱰᱤᱥᱮᱢᱵᱚᱨ ᱑᱙᱙᱖) ᱫᱚ ᱟᱹᱰᱤ ᱯᱚᱱᱚᱛ ᱨᱮ ᱪᱩᱦᱩᱞᱟᱱ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾  ᱩᱱᱤ ᱫᱚ ᱩᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱯᱟᱞ (᱑᱙᱗᱔ - ᱑᱙᱗᱗), ᱯᱚᱧᱡᱟᱵᱽ ᱨᱤᱱᱤᱡ ᱨᱟᱡᱽᱯᱟᱞ (᱑᱙᱘᱒ - ᱑᱙᱘᱓), ᱯᱷᱮᱵᱽᱨᱩᱣᱟᱨᱤ ᱑᱙᱙᱒ ᱠᱷᱚᱱ ᱢᱮ ᱑᱙᱙᱓ ᱫᱷᱟᱹᱨᱤᱡ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱨᱟᱡᱽᱯᱟᱞ ᱟᱨ ᱑᱙᱙᱓ ᱠᱷᱚᱱ ᱛᱟᱢᱤᱞᱱᱟᱰᱩ ᱨᱤᱱᱤᱡ ᱨᱟᱡᱽᱯᱟᱞ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱯᱟᱴᱤ ᱨᱤᱱᱤᱡ ᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱑᱙᱗᱘ ᱠᱷᱚᱱ ᱑᱙᱘᱐ ᱟᱨ ᱑᱙᱘᱙ ᱠᱷᱚᱱ ᱑᱙᱙᱐ ᱫᱷᱟᱹᱨᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾  

ᱨᱮᱰᱰᱤ ᱫᱚ ᱑᱙᱖᱐ ᱜᱮᱞᱟᱝ ᱨᱮᱱᱟᱜ ᱢᱩᱪᱟᱹᱫ ᱛᱮᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱛᱮᱞᱮᱝᱜᱟᱱᱟ ᱦᱩᱞᱥᱟᱹᱭ ᱨᱤᱱᱤᱡ ᱟᱹᱜᱩᱣᱟᱹᱱ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱡᱚᱛᱚ ᱠᱷᱚᱱ ᱠᱟᱹᱡ ᱩᱢᱮᱨ ᱟᱹᱱᱤᱡ ᱢᱚᱱᱛᱨᱤ ᱠᱷᱚᱱ ᱢᱤᱫ ᱦᱚᱲ ᱠᱟᱱᱟᱭ ᱢᱮᱱᱛᱮ ᱦᱚᱸ ᱧᱩᱢ ᱦᱟᱞᱟᱝ ᱮ ᱧᱟᱢᱟ ᱾ ᱩᱱᱤ ᱫᱚ ᱓᱐ ᱵᱚᱨᱥᱚ ᱩᱢᱮᱨ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱢᱚᱱᱛᱨᱤᱭ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾

 ᱮᱛᱚᱦᱚᱵ ᱡᱤᱭᱚᱱ 

ᱢᱟᱨᱨᱤ ᱪᱮᱱᱱᱟ ᱨᱮᱰᱰᱤᱭᱟᱜ ᱡᱟᱱᱟᱢ ᱫᱚ ᱑᱓ ᱯᱷᱮᱵᱽᱨᱩᱣᱟᱨᱤ ᱑᱙᱑᱙ ᱨᱮ ᱥᱤᱨᱤᱯᱩᱨᱚᱢ ᱟᱹᱛᱩ (ᱱᱤᱛᱚᱜ ᱫᱚ ᱢᱚᱨᱯᱚᱞᱤ ᱢᱚᱱᱰᱚᱞ) ᱚᱴᱨᱚᱯᱷ-ᱮ-ᱵᱚᱞᱫᱟ, ᱦᱟᱭᱫᱨᱟᱵᱟᱫᱽ ᱯᱚᱱᱚᱛ ᱨᱮ ᱢᱚᱨᱤᱭᱚᱢ ᱞᱚᱠᱥᱢᱟ ᱨᱮᱰᱰᱤ ᱟᱨ ᱵᱩᱠᱚᱢᱢᱟ ᱴᱷᱮᱱ ᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱙᱔᱑ ᱨᱮ ᱮᱢᱵᱤᱵᱤᱮᱥ ᱰᱤᱜᱽᱨᱤᱭ ᱟᱢᱮᱴ ᱠᱮᱫᱼᱟ ᱾ ᱩᱱᱤ ᱫᱚ ᱟᱱᱫᱷᱨᱚ ᱡᱩᱵᱚᱡᱚᱱ ᱥᱚᱢᱤᱛᱤ ᱟᱨ ᱯᱟᱴᱷᱩᱣᱟᱹ ᱠᱚᱸᱜᱽᱨᱮᱥ ᱨᱤᱱᱤᱡ ᱛᱷᱟᱯᱚᱱᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱹᱰᱤᱜᱟᱱ ᱯᱟᱹᱴᱷᱩᱣᱟᱹ ᱠᱚ, ᱡᱩᱣᱟᱹᱱ, ᱥᱟᱶᱛᱟᱨᱤ, ᱥᱮᱱᱮᱪᱮᱫ, ᱥᱟᱶᱦᱮᱫᱮᱛ, ᱟᱨ ᱞᱟᱠᱪᱟᱨᱮᱛ ᱜᱟᱶᱛᱟ ᱠᱚ ᱥᱟᱶ ᱡᱩᱲᱟᱹᱭ ᱮ ᱪᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱩᱨ ᱥᱩᱯᱩᱨ ᱵᱟᱨ ᱥᱮᱨᱢᱟ ᱫᱷᱟᱹᱨᱤᱡ ᱦᱟᱯᱛᱟᱠᱤᱭᱟᱹ ᱯᱟᱛᱷᱟᱢ ᱮ ᱥᱟᱯᱲᱟᱣ ᱠᱮᱫᱼᱟ ᱟᱨ ᱯᱟᱛᱷᱟᱢ ᱨᱮ ᱚᱞ ᱠᱚ ᱞᱟᱹᱜᱤᱫ ᱦᱚᱸ ᱮᱱᱮᱢ ᱮ ᱮᱢ ᱟᱠᱟᱫᱼᱟ ᱾

 ᱨᱟᱡᱽᱟᱹᱨᱤ ᱡᱤᱭᱚᱱ 

ᱩᱱᱤ ᱫᱚ ᱢᱟᱬᱟᱝ ᱟᱜ ᱦᱟᱭᱫᱨᱟᱵᱟᱫᱽ ᱯᱚᱱᱚᱛ ᱨᱮ ᱨᱟᱡᱽᱟᱹᱨᱤ ᱛᱩᱯᱩᱫ ᱨᱮ ᱟᱹᱰᱤ ᱪᱩᱦᱩᱞ ᱫᱟᱣᱮ ᱦᱟᱛᱟᱣ ᱞᱮᱫᱼᱟ ᱾ ᱟᱨ ᱑᱙᱔᱒ ᱨᱮ ᱟᱱᱫᱷᱨᱚ ᱢᱟᱦᱟᱥᱚᱵᱸᱟ (ᱡᱟᱦᱟᱸ ᱫᱚ ᱯᱤᱱᱚᱛ ᱠᱚᱸᱜᱽᱨᱮᱥ ᱟᱜ ᱞᱟᱦᱟᱨᱮ ᱛᱟᱦᱮᱸ ᱠᱟᱱᱟ) ᱨᱤᱱᱤᱡ ᱢᱟᱬᱛᱮ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱔᱖ ᱨᱮ, ᱩᱱᱤ ᱫᱚ ᱯᱚᱱᱚᱛ ᱠᱚᱸᱜᱽᱨᱮᱥ ᱨᱤᱱᱤᱡ ᱛᱤᱸᱜᱩᱱ ᱠᱩᱢᱩᱴ ᱨᱤᱱᱤᱡ ᱥᱚᱦᱮᱛ ᱟᱨ ᱦᱟᱭᱫᱨᱟᱵᱟᱫᱽ ᱠᱚᱸᱜᱽᱨᱮᱥ ᱨᱤᱱᱤᱡ ᱢᱟᱬᱛᱮ ᱥᱩᱛᱨᱮᱛ ᱮ ᱵᱮᱱᱟᱣ ᱞᱮᱱᱟ ᱾ ᱩᱱᱤ ᱫᱚ ᱠᱚᱸᱜᱽᱨᱮᱥ ᱨᱮ ᱛᱷᱟᱯᱚᱱᱤᱭᱟᱹ ᱠᱷᱚᱱ ᱢᱤᱫ ᱦᱚᱲ ᱟᱨ K.M.P.Group ᱨᱤᱱᱤᱡ ᱢᱟᱬᱛᱮ ᱥᱩᱛᱨᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱹᱰᱤ ᱥᱮᱨᱢᱟ ᱫᱷᱟᱹᱨᱤᱡ ᱟᱱᱫᱷᱨᱚ ᱴᱚᱴᱸᱟᱣᱟᱨᱤ ᱠᱚᱸᱜᱽᱨᱮᱥ ᱠᱚᱢᱤᱴᱤ ᱨᱤᱱᱤᱡ ᱢᱟᱬᱛᱮ ᱥᱩᱛᱨᱮᱛ ᱟᱨ ᱓᱐ ᱵᱚᱪᱷᱚᱨ ᱞᱟᱹᱜᱤᱫ  P.C.C ᱠᱟᱹᱢᱤ ᱥᱚᱢᱤᱛᱤ ᱨᱤᱱᱤᱡ ᱥᱚᱦᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ